Facultatea de Științe Politice a Universității din București invită liceenii la o nouă ediție a Săptămânii Porților Deschise

În perioada 10 - 14 martie 2025, Facultatea de Științe Politice a Universității din București invită elevii de liceu la „Săptămâna Porților Deschise” pentru a descoperi viața de student și mai multe informații despre programele de studiu din oferta educațională.
[bookmark: _GoBack]Evenimentul va avea loc la sediul facultății (Strada Spiru Haret, nr. 8, sector 1), iar participanții vor avea ocazia să interacționeze cu profesori, studenți și absolvenți ai FSP-UB.
Proiectul „Săptămâna Porților Deschise” reprezintă o oportunitate pentru toți tinerii interesați de domeniile științelor politice, dreptului și relațiilor internaționale de a explora universul academic al FSPUB.
Astfel, de-a lungul a 5 zile, în cadrul acestei săptămâni se va organiza o serie de evenimente și prezentări despre programele noastre academice, despre procesul de admitere, oportunități de burse și viața de student.
Evenimentul este realizat în colaborare cu Asociația Studenților în Științe Politice a UB (ASSP-UB)  și sprijinit de editurile Paralela 45 și Omnium.
Mai multe informații despre programul prelegerilor și întâlnirilor din cadrul ediției din anul 2025 a Săptămânii Porților Deschise se pot accesa pe pagina de Facebook a facultății. 






